Lootevee nirisemine on ohusignaal, millele võib kohe-kohe järgneda täielik lootevete vallandumine. Seega on ainuõige minna kohe arstide hoole alla. Mina küll ei riskiks pärast probleemiderohket esimest sünnitust kodusünnitusega. Haiglas saab ikka abi kiiremini kätte, kui on vajadust. Minul ntx oli teine sünnitus märgatavlt raskem kui esimene. Kui poleks vilunud  ämmaemandat, ei oleks mu teine laps elus. Tal oli nimelt nabanöör kaks korda ümber kaela ja niiviisi, et järelejäänud nabanöör oli ülilühike. Ja mõnikord ongi lapse surma põhjus sünnitusel see, et ta selles olukorras saab üles poodud. Ema lükkab teda välja ja nabanöör muudkui poob. Ultraheli ei pruugi seda enne üldse näidata ja muuseas, laps võib oma asendit lausa mõni tund enne sünnitust muuta. Minu vennanaisel ntx keeras kolmas laps vahetult enne sünnitust ennast risti. Ja siis tuli muidugi keisrilõige. Vanasti  oleksid ema ja laps selles olukorras surnud. Nojah, aga minu ema sünnitas minu, olles ihuüksi kodus. Tõsi, ta oli arstitudeng ja sünnitusi näinud. Aga mina tulin ootamatult ja kõik läks ikkagi hästi. Nii, et lugusid on igasuguseid, ent parem karta kui kahetseda.